Na temelju članka 18. Statuta Grada Križevci ("Službeni vjesnik Grada Križevaca" broj 4/09, 1/13. i 1/16), Gradsko vijeće Grada Križevaca na 4. sjednici održanoj 30. listopada 2017. donijelo je

**ZAKLJUČAK**

**o utvrđivanju početne tržišne cijene i uvođenju prava prvokupa na građevinskom zemljištu u vlasništvu Grada Križevaca na području DPU-a Posrednji put u Križevcima**

**I.**

Sukladno Procjeni vrijednosti nekretnina tvrtke Kašik d.o.o., Križevci broj: 055/17 datum: 10/17 utvrđuje se početna tržišna cijena građevinskog zemljišta u vlasništvu Grada Križevci na području DPU-a Posrednji put u Križevcima kako slijedi:

* ZONA A: kčbr. 1763/14, 1763/13, 1765/9 i 1765/11 k.o. Križevci 30 €/m2
* ZONA B: kčbr. 1885/11, 1885/12, 1884/2, 1885/2 i 1885/13 k.o. Križevci 21 €/m2

**II.**

Grad Križevci na predmetnim nekretninama zadržava pravo prvokupa prodane nekretnine na rok od 5 (pet) godina od sklapanja ugovora o kupoprodaji, po cijeni koja je bila predmet kupoprodaje.

Sklapanje ugovora o kupoprodaji nekretnine protivno gore navedenom razlog je za poništenje tog ugovora.

**III.**

Zadužuje se Upravni odjel za stambeno-komunalne djelatnosti da sa gore navedenim uskladi Javni natječaj podnošenjem pisanih ponuda za kupnju neizgrađenog građevinskog zemljišta na području DPU-a Posrednji put u Križevcima.

**IV.**

Stupanjem na snagu ovog Zaključka stavlja se van snage Zaključak o utvrđivanju početne cijene građevinskog zemljišta na području DPU-a Posrednji put u Križevcima od 14. ožujka 2012. godine objavljen u "Službenom vjesniku Grada Križevaca" broj 1/12.

**V.**

Ovaj Zaključak objavit će se u "Službenom vjesniku Grada Križevaca".

GRADSKO VIJEĆE GRADA KRIŽEVACA

KLASA: 944-01/17-01/3

URBROJ: 2137/02-02/07-17-1

Križevci, 30. listopada 2017.

PREDSJEDNIK

Marko Katanović